Cry Freedom

Cry Freedom () 1987ko Richard Attenborough ingeles zinema zuzendari eta ekoizle eta aktoreak zuzendu eta ekoiztutako biografia filma bat da. Apartheiden aurkako Steve Biko hegoafrikar ekintzaileareen bizitzan eta Donald Woods kazetari eta ekintzailearekin zuen adiskidetasuna kontatzen duen Woodsen eleberrian oinarritua dago. Denzel Washington, Kevin Kline, Penelope Wilton eta Kevin McNally aktoreek antzeztu zuten.

Oscar Sarietarako hiru izendapen jaso zituen, Gizonezko bigarren aktore onenaren Oscar Saria (Denzel Washington), Jatorrizko soinu banda onenaren Oscar Saria (George Fenton eta Jonas Gwangwa) eta Jatorrizko abesti onenaren Oscar Saria(George Fenton eta Jonas Gwangwa), baina ez zuen bat bera ere irabazi ahal izan. BAFTA Sarietarako zazpi izendapen jaso eta bat irabazi zuen, Jatorrizko soinu onenaren BAFTA Saria (Jonathan Bates, Simon Kaye eta Gerry Humphreys). Urrezko Globo Sarietarako ere lau izendapen jaso zituen. 1988ko 38. Berlingo Zinemaldian bi sari irabazi zituen.

Filmaren iragarkian Peter Gabriel ingeles abeslari eta musikariaren Biko abestia erabili zen.

 Sinopsia 

Donald Woods (Kevin Kline) izeneko Hego Afrikako kazetari zuri eta aurrerakoiak herrialdeak bizi duen une ganrrantzitsu hartan Apartheidaren aurkako Steve Biko (Denzel Washington) ekintzaile beltzaren jardueren jarraipen eta berri ematea burutuko du. Donaldek Stephen ezagutu eta elkarren lagun egindo dira, 1977an Biko hegoafrikar poliziaren esku torturatua eta eraila izan zen arte. Bere lagunaren erailketak atsekabeturik, Donaldek munduari haren benetazko bizitza eta erailketaren berri ematea erabakiko du. Ondorioz, Woods nahiz bere familiak trukean oso garesti aterako zaie, maite duten oro lagatzera derrigortuko baidituzte.

 Aktoreak 
 Denzel Washington: Steve Biko
 Kevin Kline: Donald Woods
 John Thaw: Jimmy Kruger, Hego Afrikako Justizia ministroa
 Josette Simon: D. Ramphele
 Wabei Siyolwe: Tenjy
 John Matshikiza: Mapetla
 Juanita Waterman: Ntsiki Biko
 Zakes Mokae: Aita Kani
 Nick Tate: Richie
 Evelyn Sithole: erizaina
 Xoliswa Sithole: erizaina
 James Coine: gaztea

 Esaldi aipagarriak 
 Epailea: Zer dela eta zeuren buruei «beltzak» deitzen diezue? Beltzak baino marroiak dirudizue eta.
 Biko: Zer dela eta deitzen diozue zeuren buruei «zuriak»? Zuriak baino larrosak dirudizue eta.
 Biko: Jendearen pentsamoldea aldatu eta ezer ez da berriz berdina izango.
 Anonimoa: Beltzak gorroto zenituen baina koxk egingo zizutelakoan haiengandik ezkutatzen zinen; ez dira mustruoak, gu mustruagoak gara, basapiztien antzera erabiltzen baiditugu.

 Kanpo estekak 
 Cry Freedom filmaren IMDBko fitxa irakurgai 
 Cry Freedom filmaren trailer edo iragarkia ikusgai. Youtube.com 

Kategoria:Richard Attenboroughek zuzendutako filmak
Kategoria:Apartheidari buruzko filmak
Kategoria:Biografia filmak
Kategoria:Hilketei buruzko filmak
Kategoria:Erresuma Batuko film dramatikoak
Kategoria:Ameriketako Estatu Batuetako film dramatikoak
Kategoria:Italiako film dramatikoak
Kategoria:Hegoafrikako filmak
Kategoria:Epika filmak
Kategoria:1970eko hamarkadan girotutako filmak
Kategoria:Liburuetan oinarritutako filmak
Kategoria:Afrikaansezko filmak
Kategoria:Botswanan girotutako filmak
Kategoria:1987ko filmak
Kategoria:Xhoserazko filmak
Kategoria:1977an girotutako filmak
Kategoria:Zuluerazko filmak